TULTA JERUSALEMISTA
Shalom, rakkaat ystävät!
On ilo liittyä seuraanne ja opettaa teille Jumalan Sanaa.
Luetaan yhdessä -
Johanneksen evankeliumia.
Johannes oli yksi Jeshuan opetuslapsista.
Hän sanoi olleensa Jeshualle rakas.
Hän kirjoittikin paljon armosta ja rakkaudesta.
Joh. 1:1―5: -
"Alussa oli Sana, ja Sana oli Jumalan tykönä, ja Sana oli Jumala.
Hän oli alussa Jumalan tykönä.
Kaikki on saanut syntynsä hänen kauttaan, -
ja ilman häntä ei ole syntynyt mitään, mikä syntynyt on.
Hänessä oli elämä, ja elämä oli ihmisten valkeus.
Ja valkeus loistaa pimeydessä, ja pimeys ei sitä käsittänyt."
Nämä ovat mielenkiintoisia sanoja.
Aina silloin tällöin niihin viitataan seurakunnissa, -
mutta ne on ymmärrettävä syvällisesti.
Emme tietenkään voi ymmärtää niitä perinpohjin -
niin kauan kun elämme maan päällä, -
mutta yrittäkäämme saada niistä irti mahdollisimman paljon, -
jotta kasvaisimme uskossa.
Sana tarkoittaa Messias Jeshuaa.
Se ei siis tarkoita vain Raamattua.
Kun puhumme "Sanasta", tarkoitamme itse Jeshuaa, -
ja kun puhumme Jeshuasta, tarkoitamme Jumalan Sanaa.
"...Sana oli Jumalan tykönä, ja Sana oli Jumala."
Johannes viittaa tässä 1. Mooseksen kirjan alkuun.
Luetaanpa 1. Moos. 1:1.
Se on tärkeä ymmärtää.
1. Moos. 1:1―3: "Alussa loi Jumala taivaan ja maan.
Ja maa oli autio ja tyhjä, ja pimeys oli syvyyden päällä, -
ja Jumalan Henki liikkui vetten päällä.
Ja Jumala sanoi: 'Tulkoon valkeus'. Ja valkeus tuli."
Jumala siis puhui.
Se oli voimallista -
Jumalan, Jumalan Sanan ja Jumalan Hengen työtä.
Erittäin mielenkiintoista!
Tässä mainitaan Jumala, Jumalan Henki ja Jumalan Sana.
En erottele niitä. Jumala on yksi, kolmiyhteinen.
En puhu tänään kolmiyhteydestä.
Usko mihin uskot, mutta tärkeää on se, -
että Sana, Jeshua, oli Jumalan tykönä, -
ja Sana oli Jumala.
Jumalan Sana, Jeshua Messias, on Jumala.
Messiaan persoona on jumalallinen.
"Hän oli alussa Jumalan tykönä.
Kaikki on saanut syntynsä hänen kauttaan, -
ja ilman häntä ei ole syntynyt mitään, mikä syntynyt on."
Koko luomakunta, kaikki mistä 1. Moos. 1. kertoo, -
luotiin Jeshua Messiaan kautta, -
sillä Hän on Sana.
Kun alamme uskoa Jeshuaan, ei vain Jumalan Poikana, -
eikä vain syntiemme Sovittajana ja Jumalan Karitsana, -
vaan myös Sanana, -
elämässämme alkaa tapahtua suuria.
Heprean "Sana", davar, tarkoittaa myös aineellista tavaraa.
Jos pyydämme vaikkapa puhelinta, -
voimme sanoa: "Anna minulle se davar!"
Sana on siis tullut lihaksi.
"...ilman häntä ei ole syntynyt mitään, mikä syntynyt on.
Hänessä oli elämä..." Kenessä?
Jumalan Sanassa, Messias Jeshuassa, -
Sanassa, joka tuli lihaksi ja vereksi.
Enkeli Gabriel sanoi Marialle, että tämä synnyttäisi pojan, -
ja hänelle oli annettava nimi Jeshua, -
sillä Hän on vapahtava kansansa heidän synneistänsä.
Maria ihmetteli, miten se oli mahdollista.
Luetaanpa, mitä enkeli hänelle vastasi.
Ylistys Herralle!
Luuk. 1:28: -
"'Terve, armoitettu! Herra olkoon sinun kanssasi.'
Mutta hän hämmästyi suuresti siitä puheesta ja mietti, -
mitä tämä tervehdys mahtoi tarkoittaa. Niin enkeli sanoi hänelle: -
'Älä pelkää, Maria; sillä sinä olet saanut armon Jumalan edessä.
Ja katso, sinä tulet raskaaksi ja synnytät pojan, -
ja sinun on annettava hänelle nimi Jeesus.
Hän on oleva suuri, ja hänet pitää kutsuttaman Korkeimman Pojaksi, -
ja Herra Jumala antaa hänelle -
Daavidin, hänen isänsä, valtaistuimen..."
"Niin Maria sanoi enkelille: -
'Kuinka tämä [davar] voi tapahtua, kun minä en miehestä mitään tiedä?'
Enkeli vastasi ja sanoi hänelle: 'Pyhä Henki tulee sinun päällesi...'"
1. Moos. 1:ssä mainittiin Jumala, Jumalan Henki ja Sana.
"'Kuinka tämä voi tapahtua, kun minä en miehestä mitään tiedä?'
Enkeli vastasi ja sanoi hänelle: 'Pyhä Henki tulee sinun päällesi..."
Pyhä Henki on Jumalan Henki.
"'...ja Korkeimman voima varjoaa sinut...'"
Rabbit ja muslimit sanovat, -
ettei Jumala voi olla yhteydessä naiseen niin, että syntyisi poika.
Eihän kukaan sellaista intiimiä yhteyttä tarkoitakaan!
Pyhä Henki laskeutui hänen päälleen.
"Pyhä Henki tulee sinun päällesi, ja Korkeimman voima varjoaa sinut."
Elävä Sana meni Marian kohtuun.
Niin Sana tuli lihaksi.
Jumala on kaikkivoipa. Hänelle kaikki on mahdollista.
"...sentähden myös se pyhä, mikä syntyy, -
pitää kutsuttaman Jumalan Pojaksi."
Ei Jumala itse tullut olemaan naisen kanssa, -
vaan Jumalan Henki, Korkeimman voima varjosi hänet, -
ja niin hänen sisälleen tuli -
jumalallinen elämä, -
Jumalan Sana.
Sana tuli lihaksi.
Miksi niin tapahtui?
Heprealaiskirjeessä sanotaan, että Hän tuli lihaksi ja vereksi -
vapauttaakseen meidät saatanan orjuudesta ja pelosta.
Hän vapautti meidät pelosta, josta ennen kärsimme.
Joh. 1:4―5: "Hänessä oli elämä, ja elämä oli ihmisten valkeus.
Ja valkeus loistaa pimeydessä, ja pimeys ei sitä käsittänyt."
Jeshua sanoi, että se, joka uskoo Häneen, elää ikuisesti, -
eikä koskaan kuole.
Hän tarkoitti hengellistä kuolemaa.
Se, joka on erossa Jumalasta, -
on eläessäänkin ikään kuin kuollut.
Hänellä ei ole yhteyttä Jumalan elämään, -
Pyhään Henkeen.
Jeshua sanoi: "Uskokaa Jumalaan, ja uskokaa minuun."
Hän on tie, totuus ja elämä.
Hänessä saamme elämän, emmekä koskaan kuole.
En tarkoita ruumiillista kuolemaa.
Jos elämme tässä ruumiissa vielä silloin, kun Jeshua palaa, -
muutumme sofarin soidessa.
Herra tulee ja ottaa meidät pois maan päältä.
Vaikka aineellinen ruumiimme jäisi tänne, henkemme elää ikuisesti, -
koska uskomme Häneen, jossa on elämä, -
Jumalan Sanaan.
Meidän ei tarvitse pelätä kuolemaa tässä maailmassa.
Toivotan teille pitkää ikää 120-vuotiaaksi asti!
Mutta tiedättekö mitä?
"Ja valkeus loistaa pimeydessä, -
ja pimeys ei sitä käsittänyt."
Se valkeus on ikuisessa elämässä.
Jeshua sanoi, että olemme maan suola ja maailman valkeus.
Meidän on kysyttävä itseltämme, -
näkevätkö ne ihmiset, joiden kanssa olemme tekemisissä päivittäin, -
Jumalan valon meissä?
Kun uskomme Messiaaseen, saimme ikuisen elämän.
Se elämä tuo valon meille ja kaikille ihmisille ympärillämme.
Olemmeko me todella maailman valkeus?
Loistammeko pimeydessä?
Siihen elämään ei kuulu pimeys, vaan valo.
Silloin muut näkevät sen valon elämässämme.
Minä en salaa sitä valoa, koska en pelkää muiden mielipiteitä.
Elän ikuista elämää jo täällä maan päällä.
Elän Jumalan edessä, en ihmisten.
Kysykää itseltänne: -
"Näkevätkö ihmiset ympärilläni, työtoverini, naapurini ja sukulaiseni, -
valon elämässäni?"
Siirrytään Ensimmäiseen Johanneksen kirjeeseen.
Hän on se sama Johannes, joka kirjoitti, -
että alussa oli Sana, ja Sana oli Jumalan tykönä, ja Sana oli Jumala.
Katsotaan, mitä muuta hän on kirjoittanut.
Aloitetaan 1. Joh. 1:1:stä.
"Mikä on alusta ollut, minkä olemme kuulleet, minkä omin silmin nähneet, -
mitä katselimme ja käsin kosketimme, -
siitä me puhumme: elämän Sanasta..."
Voimallista!
"...ja elämä ilmestyi, ja me olemme nähneet sen ja todistamme siitä -
ja julistamme teille sen iankaikkisen elämän, -
joka oli Isän tykönä ja ilmestyi meille..."
Ikuinen elämä on siinä Sanassa, jonka kautta Jumala loi maailman.
Muuten, Jumala loi Adamin ja Eevan Jumalan kuvaksi.
Hän loi heidätkin Sanan, Jeshua Messiaan, kautta.
Siinä Sanassa on ikuinen elämä, -
joten ihmisen ei olisi koskaan tarvinnut kuolla.
Mitä siis Jumala tarkoitti sanoessaan "pitää sinun kuolemalla kuoleman"?
Kuolemista kahdesti?
Ei, vaan hengellisen kuoleman lisäksi myös fyysistä kuolemaa.
Ihmisen oli määrä olla kuolematon sekä hengellisesti että fyysisesti.
Jumalan tarkoitus ei ollut, että ihminen kuolisi.
Kun Jumala puhalsi hengen ihmiseen, -
Hän antoi ihmiselle Sanan elämän, Poikansa Jeshuan elämän.
Jumalan Poika elää ikuisesti.
Ihminen ei kuitenkaan käyttäytynyt vastuullisesti -
Jumalan käskyä kohtaan.
Siksi vielä tänäänkin kärsimme -
fyysisestä kuolemasta, sairauksista -
ja niin edelleen.
"...minkä olemme nähneet ja kuulleet, sen me myös teille julistamme, -
että teilläkin olisi yhteys meidän kanssamme..."
Miten se yhteys syntyy?
Evankeliumi yhdistää meidät.
Se on Sanan evankeliumi, valtakunnan evankeliumi, -
armon ja pyhyyden evankeliumi.
Evankeliumi yhdistää meidät.
"...ja meillä on yhteys Isän ja hänen Poikansa, -
Jeesuksen Kristuksen, kanssa.
Ja tämän me kirjoitamme, että meidän ilomme olisi täydellinen."
Hän kirjoittaa siis omaksikin ilokseen.
Olemme saaneet elämän Sanan, emmekä enää kuole.
Joudutte ehkä jättämään fyysisen ruumiinne tänne, -
koska maasta se on tullut, ja sinne se palaa, -
mutta henki ei kuole koskaan.
Elämme Jumalan kanssa ikuisesti.
Siinäpä ilon aihe!
Maailmassa ei ollut toivoa, mutta Jumala oli antanut lupauksen -
Adamin ja Eevan tehtyä kohtalokkaan virheensä.
Luetaan, mitä Jumala sanoi käärmeelle.
1. Moos. 3:15: "Ja minä panen vainon sinun ja vaimon välille -
ja sinun siemenesi ja hänen siemenensä välille; -
se on polkeva rikki sinun pääsi, ja sinä olet pistävä sitä kantapäähän."
Se toteutui ristillä.
Kun Jeshua ristiinnaulittiin, hänen jalkoihinsa lyötiin naulat.
Saatana luuli voittaneensa.
Mutta siinä ei ollut kaikki.
Jeshua polki rikki hänen päänsä.
Jeshua murskasi saatanan.
Hän otti saatanalta pois vallan -
ja tuonelan avaimet, kuoleman avaimet.
Kiitos Herralle! Se on valtava ilon aihe!
"Ja tämä on se sanoma, jonka olemme häneltä kuulleet -
ja jonka me teille julistamme: -
että Jumala on valkeus ja ettei hänessä ole mitään pimeyttä.
Jos sanomme, että meillä on yhteys hänen kanssaan, -
mutta vaellamme pimeydessä, niin me valhettelemme emmekä tee totuutta.
Mutta jos me valkeudessa vaellamme..."
Olemme saaneet elämän Sanan, jossa on valkeus.
Meidän on kehitettävä hengellisiä aistejamme -
rukouksella, paastolla, Sanan lukemisella, uskonyhteydellä, -
opiskelulla ja Jumalan ylistämisellä.
Niin kasvamme hengellisesti elämään valkeudessa.
Luetaanpa eräs kuuluisa psalminkohta.
Psalmi 119.
Ps. 119:105: -
"Sinun sanasi on minun jalkaini lamppu ja valkeus minun tielläni."
Jos vaellamme valkeudessa, -
meidän on verrattava elämäämme Jumalan Sanaan.
"Minä pidän Herran aina edessäni..."
"Sinun sanasi on minun jalkaini lamppu ja valkeus minun tielläni."
Tarkista aina, -
elätkö Jumalan Sanan mukaan ja vaellatko valkeudessa!
Jos tunnet levottomuutta hengessäsi, -
tutki, mitä Jumalan Sana sanoo siitä, mitä olet tehnyt.
Niin pysyt valkeuden tiellä.
"Mutta jos me valkeudessa vaellamme, -
niinkuin hän on valkeudessa, niin meillä on yhteys keskenämme..."
Kun vaellamme valkeudessa, meillä on esteetön yhteys toisiimme.
"Suuri rauha on niillä, jotka rakastavat sinun lakiasi..."
Se tarkoittaa Jumalan Sanaa.
Suuri rauha on niillä, jotka rakastavat sinun lakiasi...
Elisheva Shomron on tehnyt siitä laulun.
Ps. 119:165: -
"Suuri rauha on niillä, jotka rakastavat sinun lakiasi, -
eikä heille kompastusta tule."
Jos rakastat Jumalan Sanaa ja pidät sitä ohjenuorana elämässäsi, -
koska Messiaan armo on sen sinulle mahdollistanut, -
saat suuren rauhan, etkä kompastu.
Onnistut täydellisesti.
Elät uskossa ja Jumalan mielisuosiossa.
1. Joh. 1:7: "...niin meillä on yhteys keskenämme, -
ja Jeesuksen Kristuksen, hänen Poikansa, veri puhdistaa meidät -
kaikesta synnistä."
Pyydämme aina, että Jeshuan veri puhdistaisi meidät, -
ja se tosiaan puhdistaa meidät kaikesta synnistä ja vääryydestä.
Emme kuitenkaan voi elää pimeydessä, -
ja sitten toivoa Jeshuan veren puhdistavan meidät.
Jeshuan veri puhdistaa ne, jotka haluavat elää valkeudessa -
ja seurata Messiasta.
No, seitsemästi vanhurskas lankeaa ja Herra nostaa hänet joka kerta.
Herra auttaa kyllä häntä.
Ei teidän silti tarvitse langeta.
Joskus ihminen kuitenkin lankeaa ja sanoo: -
"Se siitä, olen suuri syntinen, eikä sille voi enää mitään!"
Hän ei tuomitse itseään Jumalan Sanan mukaan, -
vaan syyttää itseään.
On kuitenkin vain yksi syyttäjä: saatana.
Seitsemästi vanhurskas lankeaa, ja joka kerta Herra nostaa hänet ylös.
Näin sanotaan sananlaskussa 24.
Älä syyttele itseäsi!
Sinun pitää tietysti tuomita itsesi, -
ettet joutuisi tuomittavaksi maailman kanssa, kuten Paavali sanoo.
Mutta jos epäonnistut jossain tai teet jopa syntiä, -
älä syyttele itseäsi ja vaivu epätoivoon!
Älä ajattele, ettet enää voi elää vanhurskaana.
Et sinä koskaan siihen pystykään yksin.
Et koskaan pysty vaeltamaan valkeudessa yksin.
Pystyt siihen vain Herran armosta.
Jos olet langennut, nouse ylös!
Nouse, koska Jeshuan veressä on voima!
"Jos sanomme, ettei meillä ole syntiä, niin me eksytämme itsemme, -
ja totuus ei ole meissä.
Jos me tunnustamme syntimme, on hän uskollinen ja vanhurskas, -
niin että hän antaa meille synnit anteeksi -
ja puhdistaa meidät kaikesta vääryydestä.
Jos sanomme, ettemme ole syntiä tehneet, -
niin me teemme hänet valhettelijaksi, ja hänen sanansa ei ole meissä."
Jos siis olemme langenneet, tunnustakaamme syntimme!
Silloin Hän on uskollinen ja vanhurskas.
Hän antaa syntimme anteeksi -
ja puhdistaa meidät Jeshuan verellä.
Siitä halusin puhua tänään.
1. Joh. 2:1―2: "Lapsukaiseni, tämän minä kirjoitan teille, -
ettette syntiä tekisi; mutta jos joku syntiä tekeekin, -
niin meillä on puolustaja Isän tykönä, Jeesus Kristus, joka on vanhurskas.
Ja hän on meidän syntiemme sovitus; -
eikä ainoastaan meidän, vaan myös koko maailman syntien."
Kiitos Herralle! Rukoilen teille elämää ja valkeutta, -
sillä te olette maailman valkeus.
Vaeltakaa Jumalan valkeudessa, Herramme Jeshuan nimessä, aamen!
Suomennos: Hannele Lehtoranta